**Forslag retningslinjer vedr. forordningen om persondata – Kreds 34**

**Persondata**

EU´s databeskyttelsesforordning er en forbedring af persondatadirektivet fra 1995 og skal sikre borgernes digitale privatliv.

Databeskyttelsesforordningen bliver også kaldt GDPR (General Data Protection Regulation). I Danmark omtales databeskyttelsesforordningen almindeligvis som persondataforordningen.

Disse retningslinjer omhandler personoplysninger ved enhver form for information om en identificeret eller identificerbar, fysisk person. Herved forstås medlemmer af Kreds 34, der direkte eller indirekte kan identificeres i en given kommunikation.

Persondata er alle typer af identifikationsbare informationer for medlemmer i en given kommunikation.

Persondata opdeles i to kategorier:

1. Almindelige persondata, som eksempelvis er: navn, bopælsadresse, fødselsdato, cpr-nummer, stilling, kontaktoplysninger som e-mailadresse og telefonnummer, billeder og video, personligt initial, adresser på sociale medier generelt (online-identifikationer)
2. Følsomme persondata, som er: Helbredsforhold, oplysninger om medlemskab af fagforening, etnisk baggrund, politisk overbevisning

**Dataansvarlig**

Kredsformanden er dataansvarlig i Gribskov – Halsnæs Lærerkreds. Forvaltningen af data sker i tæt samarbejde med kredsens forretningsudvalg.

**Kredsens behandling af personoplysning**

Kredsens formål er at varetage medlemmernes pædagogiske, økonomiske og tjenstlige interesser og styrke sammenholdet mellem medlemmerne.

I forbindelse med personsager for kredsens medlemmer, indsamler kredsen dels relevante personoplysninger for at kunne leve op til kredsens formål og dels for at give medlemmet en så fyldestgørende sagsbehandling og medlemsservice som muligt.

Ved en egentlig personsag indhenter kredsen medlemmets samtykke til at bruge personoplysningerne i sagsbehandlingen. Dette gøres ved en samtykkeerklæring, hvor medlemmet også orienteres om følgende:

* Hvad bruges oplysningerne til?
* Hvordan opbevares oplysningerne?
* Hvornår slettes oplysningerne?

**Opbevaring af persondata**

I forbindelse med kredsens sagsbehandling opbevares alle akter og dokumenter fysisk i et aflåst arkivskab.

Dette gøres som følger: Skole, efternavn og navn.

Kun medlemmer af forretningsudvalget har nøgle og adgang til arkivet.

**Behandling af persondata**

I forbindelse med sagsbehandling oplyses det enkelte medlem om de persondata, kredsen registrerer og behandler.

Alle medlemmer kan rette henvendelse om at få aktindsigt i egne persondata, som opbevares af kredsen.

Et medlem, der ikke ønsker, at kredsen opbevarer persondata, kan skriftligt over for kredsen bede om, at kredsen sletter alle persondata for medlemmet.

Ved ønske om aktindsigt gøres følgende:

1. Sagsakter fremfindes
2. Alle sagsakter kopieres
3. Fremsendes som fysisk post (anbefalet)
4. fremsendte mail med sagsakter slettes efter 30 dage

**Oplistning af arbejdsgange, hvor kredsen behandler persondata**

* Ved medlemmers skriftlige og mundtlige henvendelse i forbindelse med ansættelsesforhold på sin skole/i kommunen.
* Ved medlemmers skriftlige og mundtlige henvendelse i forbindelse med vejledende samtale med leder(e), påtale, advarsel og afskedigelse, herunder også ved sanktioneringerne bortvisning og suspendering.
* Ved medlemmers henvendelse vedrørende spørgsmål om barsel og vejledning.
* Ved medlemmers henvendelse om tjenestemandspension.
* Medlemmers henvendelse vedrørende alle former for tjenstlige forhold: Spørgsmål med efterfølgende vejledning i forhold til såvel arbejdstidsforhold på arbejdsstedet som lønforhold.
* Medlemmers henvendelse i forhold til ferie og ferieafvikling
* Medlemmers henvendelse i forhold til rettigheder og pligter i forhold til fællesforhandlede rammeaftaler, f.eks. seniordage, omsorgsdage, seniorrettigheder mm.
* Medlemmers henvendelse i forhold til rettigheder og pligter i forhold til forvaltningsmæssige forhold på arbejdspladsen (forvaltningsloven og offentlighedsloven)
* Medlemmers henvendelse i forhold til rettigheder inden for funktionærlove, tjenestemandsregulativet, ligestillingsloven og ++++++

**Sikker Post**

Denne funktion oprettes, når foreningens sekretariat har undersøgt denne funktions anvendelse med vejledning til kredsene.

**Sletning af retningslinjer**

Medlemsoplysninger, hvor der har været et kontingentmellemværende slettes 5 år efter udmeldelsesdato.

Oplysninger på ”ikke-medlemmer” slettes efter 6 måneder.

Skriftlig kommunikation i papirform, makuleres efter 5 år og sendes til sikker forbrænding ved udgangen af et kalenderår.

Oplysninger om personer, der er udmeldt på grund af restance, slettes/anonymiseres efter 5 år.

FU`s adgang til medlemsarkiv og medlemssystem, fjernes samme dag som fratrædelse. Nøgle afleveres til kredsformanden eller dennes efterfølger/stedfortræder.

Medlemmer, der har – eller har haft – et konfliktlån anonymiseres 5 år efter konfliktlånet er indfriet.

På FU´s sidste møde i kalenderåret, gennemgås alle sager, og persondata behandles efter disse retningslinjer. På førstkommende møde i kredsstyrelsen i det efterfølgende kalenderår, orienteres kredsstyrelsen herom.

Ved medlemmets skriftlige ønske/krav herom, skal kredsen slette (makulere) alle persondata for medlemmet.

**Gribskov – Halsnæs Lærerkreds – Kreds 34**

**Kære medlem i Gribskov – Halsnæs Lærerkreds**

Frederiksværk, d. 24. maj 2018

Fredag d. 25. maj 2018 træder der en ny forordning i kraft vedrørende behandling af persondata. For dig som medlem betyder det, at den nuværende persondatalov vil blive udskiftet med en helt ny lovgivning.

Ligesom den tidligere persondatalov, vil den nye databeskyttelsesforordning også gælde, når kredsen behandler persondata på vores medlemmer.

Gribskov – Halsnæs Lærerkreds registrerer og gemmer de oplysninger, som medlemmerne giver til kredsen online, typisk ved henvendelse ved e-mail til kredsen. Det samme er gældende ved henvendelse til kredsen ved breve, og ved medlemmets personlige overlevering af dokumenter i forbindelse med generelle spørgsmål om tjenstlige forhold.

Ligeledes registrerer og gemmer kredsen alle persondata i forbindelse med kredsens sagsbehandling for medlemmer.

Kredsstyrelsen har behandlet den nye databeskyttelsesforordning. I denne sammenhæng er der udarbejdet retningslinjer for kredsens behandling af persondata.

Helt grundlæggende har du som medlem ret til at få oplyst alle persondata, som Gribskov – Halsnæs Lærerkreds har registreret om dig. Ligeledes har du som medlem ret til, at kredsen ikke må opbevare persondata om dig.

Hvis du vil have mere information herom, er du velkommen til at kontakte kredsen på telefon 47724330.

Kredsstyrelsen har på mødet d. 14. maj 2018 behandlet kredsens retningslinjer for behandling af persondata. Retningslinjerne behandles endeligt og vedtages på kredsstyrelsesmødet d. 6. juni 2018.

Retningslinjerne kan man læse på vores hjemmeside: www.gribskov034.dk

**På vegne af kredsstyrelsen**

**Michael Bie Andersen Marianne Bromand Allan Nielsen**

**Kredsformand Næstformand Sagsbehandling**